ལན།༸གོང་ས་མཆོག་གིས་དབུས་པའི་ཆོས་བརྒྱུད་ཁག་གི་བླ་ཆེན་རྣམ་པས་རྒྱབ་སྐྱོར་ཤུགས་ཆེན་གནང་བ་ལ་བརྟེན་ནས་དཀའ་ངལ་ཆེ་ཤོས་དེ་ཚོ་སེལ་འགྲོ་ཡི་ཡོད་པ་རེད།ཡིན་ནའང་།ལས་ཀ་ག་རེ་བྱས་པ་ཡིན་ནའང་དཀའ་ངལ་ཞིག་ཡོད་ཡོད་པ་རེད།རྩོམ་སྒྲིག་ཚོགས་ཆུང་དེ་ཚོ་ག་ས་གང་དུ་ཡོད་དུས་བརྡ་ལན་ཏག་ཏག་མི་འཕྲོད་པའི་དཀའ་ངལ་འདུགདགོན་པ་ཁག་ནང་དྲ་ལམ་གྱི་མཐུན་རྐྱེན་ཡག་པོ་མེད་པ་དང་།ང་ཚོ་ཕར་འགྲོ་དགོས་བྱུང་ནའང་བལ་ཡུལ་དང་ལྷོ་ཕྱོགས་སོགས་ག་ས་གང་དུ་ཡོད་དུས་ལས་སླ་བོ་ཞིག་མ་རེད།འོན་ཀྱང་།ང་ཚོས་ལོ་རེའི་ནང་ཚོགས་འདུ་རེ་བསྡུས་ནས་སོ་སོའི་དཀའ་ངལ་དང་ཉམས་མྱོང་།ག་རེ་བྱེད་དགོས་ཀྱི་ཡོད་མེད་སོགས་ཀྱི་ཐོག་གྲོས་བསྡུར་བྱེད་ཀྱི་ཡོད་པ་རེད།རྩ་བའི་ཁ་པར་དང་སྐད་འཕྲིན་བརྒྱུད་ནས་འབྲེལ་བ་བྱེད་ཀྱི་ཡོད་ཀྱང་།ཐག་ཉེ་སར་ཡོད་པ་ལྟ་བུའི་ལས་སླ་བོ་ཞིག་མ་རེད།འབྲེལ་བ་བྱེད་པར་དཀའ་ངལ་ཡོད་ཀྱང་གདོང་ལེན་བྱེད་དགོས་པ་རེད།ང་ཚོའི་ངོས་ནས་ཕར་འགྲེལ་བཤད་རྒྱག་རྒྱུ་དང་ཡིག་ཆ་མཁོ་སྤྲོད་བྱེད་པར་ཏག་ཏག་ཅིག་བྱེད་མ་ཐུབ་པ་དང་།ཁོང་ཚོའི་ངོས་ནས་ཀྱང་ཚུར་འབྲེལ་བ་བྱེད་པར་དཀའ་ངལ་འཕྲད་བསྡད་པ་མང་པོ་ཡོང་གི་འདུགཡིན་ནའང་རིམ་གྱིས་ཅིག་འགྲིག་འགྲོ་བ་རེད་བསམ་གྱི་འདུག